PLE วิ่งแรง 17% ขานรับกำไรปี 60 กระฉูดเกือบ 5 เท่าตัว รับรายได้ธุรกิจรับเหมาฯพุ่ง
PLE วิ่งแรง 17% ขานรับกำไรปี 60 กระฉูดเกือบ 5 เท่าตัว รับรายได้ธุรกิจรับเหมาฯพุ่ง โดยล่าสุด ณ เวลา 10.33 น. ราคาอยู่ที่ 1.43 บาท เพิ่มขึ้น 0.21 บาท หรือ 17.21% สูงสุดที่ระดับ 1.45 บาท ต่ำสุดที่ระดับ 1.33 บาท มูลค่าซื้อขาย 93.55 ล้านบาท
2 มี.ค. 2561

ผู้สื่อข่าวรายงานว่า ราคาหุ้น บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE ณ เวลา 10.33 น. ราคาอยู่ที่ 1.43 บาท เพิ่มขึ้น 0.21 บาท หรือ 17.21% สูงสุดที่ระดับ 1.45 บาท ต่ำสุดที่ระดับ 1.33 บาท มูลค่าซื้อขาย 93.55 ล้านบาท

โดยราคาหุ้น PLE ปรับตัวขึ้นแรงหลังรายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

ทั้งนี้ บริษัทมีรายได้รวมในปี 2560 จำนวน 8.43 พันล้านบาท เพิ่มขึ้น 56.3% เมื่อเทียบกับปี 2559 จำนวน 5.39 ล้านบาท ผลจากรับรู้รายได้จากธุรกิจรับเหมาก่อสร้างเพิ่มขึ้น และรายได้จากกำไรจากการจำหน่ายเงินลงทุนในบริษัทย่อย บริษัท บำรุงเมืองพลาซ่า (BMP) โดยบริษัทมีอัตราส่วนต้นทุนในการรับเหมาก่อสร้างเพิ่มขึ้นสำหรับงวดปี 2560 ในอัตรา 90.6% เป็นอัตราที่เพิ่มขึ้นเมื่อเทียบกับปี 2559 ที่ 89.9% ทำให้เกิดผลกำไรขั้นต้น ลดลงเป็น 9.4% เทียบกับกำไรขั้นต้นที่ 10.1% ในปี 2559 เป็นผลจากต้นทุนวัสดุและแรงงานที่สูงขึ้น